
Grozījums Civilās aizsardzības un katastrofas pārvaldīšanas likumā
Izdarīt Civilās aizsardzības un katastrofas pārvaldīšanas likumā (Latvijas Vēstnesis, 2016, 100. nr.; 2022, 191.A nr.) šādu grozījumu:
Papildināt 12. pantu ar 1.1 daļu šādā redakcijā:
· "(11) Elektronisko sakaru komersants, kas nodrošina publisko mobilo elektronisko sakaru tīklu, nodrošina savu elektronisko sakaru tīklu savietojamību un sadarbspēju ar valsts agrīnās brīdināšanas sistēmu, lai īstenotu iedzīvotāju un atbildīgo institūciju agrīno brīdināšanu, izmantojot šūnu apraides tehnoloģiju. Elektronisko sakaru komersants, kas nodrošina publisko mobilo elektronisko sakaru tīklu, iedzīvotāju agrīnās brīdināšanas paziņojuma pārraidi, izmantojot šūnu apraides tehnoloģiju, īsteno bez maksas."

